रायपुर से कोरबा आने वाली रायपुर गेवरा रोड पेसेंजर में रामपुर निवासी कांति पांडेय अपनी सात साल की बेटी के साथ सफर कर रही थी। रात लगभग 11 बजे ट्रेन मड़वारानी के स्टेशन मेंं कुछ देर के लिए रूकी। ट्रेन जैसे ही रवाना हुई। एक युवक पीछे से आकर महिला के हाथ से बैग लूट कर चलती ट्रेन से छलांग लगा दी। अचानक हुई इस वारदात से ट्रेन में बैठे यात्रियों के बीच हड़कंप मच गया। मड़वारानी स्टेशन में कुछ देर तक यात्री आरोपी की खोजबीन करते रहे। चैन पुलिंग कर ट्रेन को रोका गया तब तक युवक जंगल की ओरभाग निकला।